Anheuser-Busch
Store norske leksikon,Næringsmidler og husholdning,Drikke,Øl,Bryggerier og ølbryggere
St. Louis, amerikansk bryggerikonsern grunnlagt i 1852, blant verdens største. Eier 12 bryggerier i USA og ett i Storbritannia og i Kina, brygger blant annet ølmerkene Budweiser og Michelob.
Anheuser-Busch selger øl i over 100 land, i USA har det omkring halve markedet. Konsernet driver fra 1959 også opplevelses- og temaparker i USA (Busch Gardens, SeaWorld, og flere), er stor innen produksjon og gjenvinning av ølbokser, og driver flaskeproduksjon, jordbruksvirksomhet (kornmottak, humledyrking, rismøller, maltproduksjon) og kjøletransportaktivitet. Eide i 1953–88 baseball-laget St. Louis Cardinals. Omsetning 56 milliarder amerikanske dollar med over 200 000 ansatte i 50 land (2017).Anheuser-Busch ble grunnlagt i St. Louis som Bavarian Brewery, 1860 overtatt av Eberhard Anheuser (1805–80). Hans svigersønn Adolphus Busch (1839–1913) ble kompanjong, og selskapet heter Anheuser-Busch fra 1879. Les mer i Store norske leksikon øl bryggeri Eksterne lenker Hjemmeside til Anheuser-Busch